# Marwa Al-Sabouni

Marwa Al-Sabouni (àrab: مروة الصابوني, Marwa aṣ-Ṣābūnī) (Homs, 18 de setembre de 1981) és una arquitecta i escriptora siriana, que considera que l'arquitectura té un paper important en el manteniment de la pau de les ciutats. El seu primer llibre, The Battle for Home, va ser seleccionat per The Guardian com un dels millors llibres d'arquitectura de 2016. Va ser seleccionada com una de les 100 Women de la BBC l'any 2019.

## Infància i educació

Al-Sabouni va néixer a Homs. Segons afirma, a Síria els estudiants amb les qualificacions més altes estudien medicina, mentre que els que obtenen qualificacions més baixes estudien enginyeria. Al-Sabouni va triar estudiar arquitectura. Va notar que no hi havia parcs funcionals o espais culturals a prop d'on vivia. Al-Sabouni ha parlat sobre la seva infància a The Guardian, "No em feia il·lusions de ser la propera Zaha Hadid... No obstant això, l'esperança és cega, i sempre acaba trobant el seu camí cap al cor humà, també cap al meu". Té una llicenciatura i un doctorat en arquitectura, i Frank Lloyd Wright és una de les seves inspiracions. En la seva formació universitària, es va inspirar en els estils occidentals, com les llars estatunidenques a Cap Cod, dels llibres de la biblioteca. La seva tesi doctoral, Stereotyping in Islamic Architecture, va aparèixer a deconarch.com.

## Trajectòria professional

Quan va esclatar la Guerra Civil siriana l'any 2011, Al-Sabouni va prendre la decisió de quedar-se a la ciutat on s'havia criat. Va passar dos anys amagada, educant a casa els seus dos fills petits i sense poder veure la lluna. Quan les forces rebels van abandonar Síria al 2015, més del 60 % del veïnat havia estat enderrocat. Al-Sabouni ha parlat sobre la crisi de l'habitatge a Síria, on gairebé la meitat de la població siriana vivia en allotjaments temporals o informals, i sobre com aquesta arquitectura va contribuir al seu ederrocament. Al-Sabouni creu que l'arquitectura de les ciutats és fonamental per a la seva harmonia.
L'autobiografia d'Al-Sabouni, La batalla per la llar: La visió d'una jove arquitecta a Síria va ser publicada l'any 2016. Considera els rols dels arquitectes i urbanistes en la violència i els conflictes civils en corrompre les relacions comunitàries a través d'edificis fragmentats. En el llibre, argumenta que s'han de fer esforços per restaurar la pau a través dels desenvolupaments urbans. Inclou les seves propostes per a la reconstrucció del districte de Bava Amr, dissenys d'estructures que aprofitin les formes històriques de Síria per mantenir les comunitats juntes i en harmonia. El seu disseny inclou plànols en forma d'arbre que contenen botigues i espais comunitaris en la part troncal, i apartaments en les branques. Els seus esforços busquen restaurar la cohesió social i un sentit d'identitat. Va ser seleccionada per The Guardian com un dels millors llibres d'arquitectura de 2016.
Dirigeix un portal que publica notícies d'arquitectura en àrab, el Portal àrab de notícies d'arquitectura, així com una llibreria a Homs. L'any 2016, va fer una xerrada TED titulada Com l'arquitectura de Síria va assentar les bases per a una guerra brutal, que ha tingut més d'un milió de reproduccions. Ha proporcionat assessorament expert al Fòrum Econòmic Mundial, a la NPR i a la BBC, a més d'haver escrit al The Wall Street Journal.

### Premis i distincions

Al-Sabouni ha rebut, entre d'altres, els següents premis:
* 2010 Premi Royal Kuwaiti al millor projecte
* 2013 Premi del Pergamí d'Honor d'ONU-Hàbitat
* 2017 Premi The Observer Popular Features
* 2018 Finalista del Premi Pritzker d'Arquitectura
* 2018 Premi Prince Claus Fund
* 2019 Llistada com una de les 100 dones més influents de l'any segons la BBC.

## Vida privada

Al-Sabouni està casada amb Ghassan, amb qui té una filla i un fill.

## Referències

* ↑ «Skoll | Marwa Al-Sabouni». [Consulta: 18 octubre 2019].
* 1 2 Cooke, Rachel «One woman’s battle to heal her home city of Homs» (en anglès). The Observer, 03-04-2016 [Consulta: 18 octubre 2019].
* ↑ Rahim. «Can Syria rise from the ashes?» (en anglès). [Consulta: 18 octubre 2019].
* ↑ «Marwa Al-Sabouni | Wall Street International Magazine». wsimag.com. [Consulta: 18 octubre 2019].
* 1 2 Coslovich. «Marwa Al-Sabouni on the battle to rebuild Homs» (en anglès). The Sydney Morning Herald, 24-08-2018. [Consulta: 18 octubre 2019].
* ↑ «The Stones of Syria: A young Syrian architect looks to the future of her war-torn homeland». architectmagazine.com. [Consulta: 18 octubre 2019].
* 1 2 «Guest Contribution | Marwa Al-Sabouni on A NEW NORMALITY in Homs». deconarch.com. [Consulta: 19 octubre 2019].
* ↑ Al-Sabouni. «Marwa Al-Sabouni | Speaker | TED» (en anglès). www.ted.com. [Consulta: 18 octubre 2019].
* ↑ Al-Sabouni. «Tomorrow in Homs» (en anglès). www.ribaj.com. [Consulta: 18 octubre 2019].
* ↑ «Syria's concrete-block architecture contributed to its unraveling» (en anglès). Public Radio International. [Consulta: 18 octubre 2019].
* ↑ «The Loss of Home: Lessons from Syria on how a sense of place is destroyed» (en anglès britànic). Policy Exchange. [Consulta: 18 octubre 2019].
* 1 2 «Subscribe to read» (en anglès britànic). Financial Times. [Consulta: 19 octubre 2019].
* ↑ Amsterdam. «From a Model of Peace to a Model of Conflict: The Effect of Architectural Modernization on the Syrian Urban and Social Make-up - Amsterdam Institute for Humanities Research (AIHR) - University of Amsterdam» (en anglès). aihr.uva.nl, 21-05-2019. Arxivat de l'original el 2020-12-09. [Consulta: 18 octubre 2019].
* 1 2 «Marwa al-Sabouni - Prince Claus Fund». princeclausfund.org. Arxivat de l'original el 2019-10-18. [Consulta: 18 octubre 2019].
* ↑ «MEDirections Keynote Lecture by Marwa Al-Sabouni | The Spring’s Harvest: What Role Can Architecture Play in the Reconstruction of Syrian Cities?» (en anglès britànic). Middle East Directions, 16-01-2019. [Consulta: 18 octubre 2019].
* 1 2 «syrian architect marwa al-sabouni proposes designs to restore social cohesion after the war» (en anglès). designboom | architecture & design magazine, 23-12-2018. [Consulta: 18 octubre 2019].
* ↑ «الرئيسية» (en àrab). www.arch-news.net. [Consulta: 18 octubre 2019].
* ↑ «Marwa Al-Sabouni». World Economic Forum. [Consulta: 18 octubre 2019].
* ↑ «'The Battle For Home' Traces Syria's History Through Architecture» (en anglès). NPR.org. [Consulta: 19 octubre 2019].
* ↑ «Woman's Hour: Harriet Tubman, Single ladies, Shakespeare, Syrian architect, Marathons» (en anglès). BBC Food. [Consulta: 18 octubre 2019].
* ↑ Al-Sabouni. «A new normality» (en anglès). Wall Street International, 25-11-2013. [Consulta: 19 octubre 2019].
* ↑ «2017 Winners» (en anglès). One World Media. [Consulta: 18 octubre 2019].
* ↑ «Marwa Al-Sabouni» (en anglès). International Committee of the Red Cross. Arxivat de l'original el 2019-10-18. [Consulta: 18 octubre 2019].
* ↑ «BBC 100 Women 2019: Who is on the list?» (en anglès). [Consulta: 18 octubre 2019].